OpenLLM-France/wikimedia huggingface dataset:
# Sant Feliç de Lodés

Sant Feliç de Lodés (en francès Saint-Félix-de-Lodez) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# La Manchuela

La Manchuela és una comarca a la plana de La Mancha, pròpiament dita i la Serranía de Cuenca, que s'estén per la província de Conca i d'Albacete. Com que està repartida en dues províncies, políticament es parla de la Manchuela Albaceteña i la Manchuela Conquense. Ambdues divisions de polítiques formen unes respectives mancomunitats de municipis. Administrativament inclou els partits judicials de San Clemente i Motilla del Palancar a la província de Conca i de Casas-Ibáñez, La Roda, Albacete i Almansa, a la província d'Albacete.
Municipis més poblats de la Manchuela :
| | Nom | Població |
| 1. | Quintanar del Rey | 7.563 |
| 2. | Motilla del Palancar | 5.653 |
| 3. | Madrigueras | 4.733 |
| 4. | Casas-Ibáñez | 4.530 |
| 5. | Iniesta | 4.366 |
| 6. | Villamalea | 3.909 |
| 7. | Casasimarro | 3.120 |
| 8. | Villanueva de la Jara | 2.100 |
| 9. | Minglanilla | 2.532 |
| 10. | Fuentealbilla | 1.951 |

## Llista de municipis

* Municipis integrats a l'ADIMAN (Asociación de Desarrollo Integral de la Manchuela Conquense): Alarcón, Almodóvar del Pinar, Buenache de Alarcón, Campillo de Altobuey, Casasimarro, Casas de Benítez, Casas de Guijarro, Castillejo de Iniesta, Enguídanos, Gabaldón, Graja de Iniesta, Hontecillas, Iniesta, Ledaña, Minglanilla, Motilla del Palancar, Olmedilla de Alarcón, Paracuellos, El Peral, La Pesquera, El Picazo, Pozoamargo, Pozorrubielos de la Mancha, Puebla del Salvador, Quintanar del Rey, Sisante, Tébar, Valhermoso de la Fuente, Valverdejo, Villagarcía del Llano, Villalpardo, Villanueva de la Jara i Villarta.
* Municipis integrats a la Manchuela Albaceteña: Abengibre, Alatoz, Alborea, Alcalá del Júcar, Balsa de Ves, Carcelén, Casas-Ibáñez, Casas de Juan Núñez, Casas de Ves, Cenizate, Fuentealbilla, Golosalvo, El Herrumblar (tot i que pertany a la província de Conca), Jorquera, Madrigueras, Mahora, Motilleja, Navas de Jorquera, Pozo-Lorente, La Recueja, Valdeganga, Villamalea, Villatoya, Villavaliente i Villa de Ves.
* Tot i que actualment no estan en cap d'aquestes mancomunitats, tradicionalment els municipis següents també havien format part de La Manchuela d'Albacete: Tarazona de la Mancha i Villalgordo del Júcar, que avui estan a la mancomunitat de la "La Mancha del Júcar", amb altres municipis a La Mancha del Júcar-Centro.
# Harrisville (Nova York)

Harrisville és una població dels Estats Units a l'estat de Nova York. Segons el cens del 2000 tenia 653 habitants.

## Demografia

Segons el cens del 2000, Harrisville tenia 653 habitants, 266 habitatges, i 172 famílies. La densitat de població era de 327,4 habitants/km².
Dels 266 habitatges en un 28,6% hi vivien nens de menys de 18 anys, en un 53,8% hi vivien parelles casades, en un 7,1% dones solteres, i en un 35% no eren unitats familiars. En el 28,9% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,1% tenia menys de 18 anys, un 9,5% entre 18 i 24, un 25% entre 25 i 44, un 24,3% de 45 a 60 i un 16,1% 65 anys o més.
L'edat mediana era de 40 anys. Per cada 100 dones de 18 o més anys hi havia 89,5 homes.
La renda mediana per habitatge era de 30.833 $ i la renda mediana per família de 32.946 $. Els homes tenien una renda mediana de 32.417 $ mentre que les dones 19.545 $. La renda per capita de la població era de 15.652 $. Entorn del 12,6% de les famílies i el 16,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrisville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harrisville». American Fact Finder. Oficina del Cens dels Estats Units, 12-01-2010.
# Temporada del 2005 de pilota valenciana

Heus ací un resum de les principals competicions de Pilota valenciana jugades íntegrament o acabades l'any 2005.

## Professionals
### Escala i corda

| Competició | Campió | Subcampió |
| Circuit Bancaixa | Mezquita, Tato i Canari | León i Sarasol II |
| Individual | Álvaro | Genovés II |
| Trofeu Ciutat de Dénia | | |
| Trofeu Hnos. Viel | | |
| Trofeu Mancomunitat de la Ribera Alta | | |
| Trofeu Nadal de Benidorm | | |
| Trofeu Vidal | | Víctor i ? |

### Frontó

| Competició | Campió | Subcampió |
| Obert d'Albal | | |
| Trofeu Platges de Moncofa | Genovés II i Paquito | |

### Galotxa

| Competició | Campió | Subcampió |
| Trofeu Moscatell | | |

### Raspall

| Competició | Campió | Subcampió |
| Individual | Waldo | Juan Cabanes |
| Campionat per equips | Loripet, Moro i Batiste II | Waldo i Galán |
| Trofeu Gregori Maians | | |
| Trofeu Mancomunitat de municipis de la Safor | Juan i Alberto | Batiste II, Javi i Vilare |

## Aficionats
### Escala i corda

| Competició | Campió | Subcampió |
| Lliga Caixa Popular | Fran i Raül II | ?, ? i ? |

### Frontó

| Competició | Campió | Subcampió |
| Individual | Lemay | José de Moixent |
| Parelles | Lemay i Zacarías (Quart de Poblet) | El Puig |

### Galotxa

| Competició | Campió | Subcampió |
| El Corte Inglés | Montserrat | Godelleta |
| Interpobles | Meliana | Godelleta |
| Supercopa | Godelleta | Foios |

### Llargues

| Competició | Campió | Subcampió |
| Lliga a Llargues d'Alacant | El Campello | |

#### Palma

| Competició | Campió | Subcampió |
| Lliga a Palma | Murla A | Benasau |

### Perxa

| Competició | Campió | Subcampió |
| Lliga a Perxa | Benasau | Sella |

### Raspall

| Competició | Campió | Subcampió |
| Autonòmic de Raspall al carrer | Xeraco | Rafelbunyol |
| Autonòmic de Raspall en trinquet | Xeraco | Tavernes de la Valldigna |

## Internacionals

| Competició | Campió | Subcampió |
| Campionats Internacionals de Pilota | No es juga |
| Precedit per: Temporada del 2004 de pilota valenciana | Temporada del 2005 de pilota valenciana 2005 | Succeït per: Temporada del 2006 de pilota valenciana |
# Parr

Parr és el nom dels següents personatges:
* Caterina Parr o Catherine Parr, reina consort d'Anglaterra i sisena esposa de Enric VIII d'Anglaterra
* Jack Parr (Louisville, Kentucky, 1936 ― Lindsborg, Kansas, 2015), jugador de bàsquet estatunidenc
* Larry Parr (1946 – 2011), jugador, editor i escriptor d'escacs estatunidenc
# Mosquer de McConnell

El mosquer de McConnell (Mionectes macconnelli) és un ocell de la família dels tirànids (Tyrannidae).

## Hàbitat i distribució

Habita la selva pluvial i el bosc de les terres baixes del l'est de Veneçuela, les Guaianes, centre de Brasil, nord-est de Bolívia i centre del Perú.

## Referències

* ↑ «Mosquer de McConnell». Cercaterm. TERMCAT, Centre de Terminologia. Rev. 20/06/2021(català)
# Ielkhovka (Volsk)

* Per a altres significats, vegeu «Ielkhovka».
Ielkhovka (en rus: Елховка) és un poble de l'óblast de Saràtov, a Rússia, segons el cens del 2010 tenia 209 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Sant Fermí

«Sant Fermí» té aquests significats:
* Sant Fermí de Pamplona (segle iii), bisbe i sant hispà, patró de Navarra, que va predicar a Amiens i hi va morir màrtir el 303
* Sant Fermí d'Usès (Narbona, segle V - Usès, 553), bisbe d'Usès (538 -553) venerat com a sant a l'Església catòlica
* Sant Fermí de Vivièrs (Viviers?, segle V - segle VI), venerat com a sant a diverses confessions cristianes
* Sant Fermí de Flaçà
# Bellmawr

Bellmawr és una població dels Estats Units a l'estat de Nova Jersey. Segons el cens del 2006 tenia 11.193 habitants.

## Demografia

Segons el cens del 2000, Bellmawr tenia 11.262 habitants, 4.446 habitatges, i 3.134 famílies. La densitat de població era de 1.435,1 habitants/km².
Dels 4.446 habitatges en un 26,9% hi vivien nens de menys de 18 anys, en un 52,3% hi vivien parelles casades, en un 12,6% dones solteres, i en un 29,5% no eren unitats familiars. En el 25,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,02.
Per edats la població es repartia de la següent manera: un 20,8% tenia menys de 18 anys, un 8,4% entre 18 i 24, un 28,8% entre 25 i 44, un 24,6% de 45 a 60 i un 17,5% 65 anys o més.
L'edat mediana era de 40 anys. Per cada 100 dones de 18 o més anys hi havia 94,9 homes.
La renda mediana per habitatge era de 44.653 $ i la renda mediana per família de 53.839 $. Els homes tenien una renda mediana de 38.646 $ mentre que les dones 27.050 $. La renda per capita de la població era de 19.863 $. Aproximadament el 2,6% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellmawr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bellmawr». American Fact Finder. Oficina del Cens dels Estats Units, 12-01-2010.
# La Pau (Badalona)

La Pau és un barri de Badalona (Barcelonès) que forma part del Districte II juntament amb Montigalà Occidental, Nova Lloreda, Lloreda, Sant Crist de Can Cabanyes, Sistrells i Puigfred. Limita amb Santa Coloma de Gramenet, i amb els barris de Lloreda, Puigfred, Sistrells i La Salut.
Amb les dades del padró de 2012, el barri de La Pau té 4.630 habitants, dels quals 2.416 (el 52,2%) són homes i 2.214 (el 47,8%) són dones. La població del barri representa al 2,1% d'habitants de tota la ciutat.
A la Rambla de Sant Sebastià (Santa Coloma) trobem la parada de metro de Fondo, a la confluència dels carrers badalonins Avinguda Caritg i Avinguda d'Itàlia.

## Referències

* ↑ «Padró d'Habitants 01/01/2012». Ajuntament de Badalona, 13-06-2009. Arxivat de l'original el 2014-09-03. [Consulta: 22 agost 2013].
# Harrisville (Ohio)

Harrisville és una vila dels Estats Units a l'estat d'Ohio. Segons el cens del 2000 tenia 259 habitants.

## Demografia

Segons el cens del 2000, Harrisville tenia 259 habitants, 107 habitatges, i 66 famílies. La densitat de població era de 666,7 habitants/km².
Dels 107 habitatges en un 33,6% hi vivien nens de menys de 18 anys, en un 49,5% hi vivien parelles casades, en un 8,4% dones solteres, i en un 38,3% no eren unitats familiars. En el 29% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,3% tenia menys de 18 anys, un 5,4% entre 18 i 24, un 34% entre 25 i 44, un 17,8% de 45 a 60 i un 18,5% 65 anys o més.
L'edat mediana era de 38 anys. Per cada 100 dones de 18 o més anys hi havia 96 homes.
La renda mediana per habitatge era de 26.750 $ i la renda mediana per família de 38.438 $. Els homes tenien una renda mediana de 31.563 $ mentre que les dones 16.563 $. La renda per capita de la població era de 13.732 $. Aproximadament el 3,3% de les famílies i el 5,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrisville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harrisville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Iliboleng

L'Iliboleng' és un estratovolcà situat a l'extrem sud-est de l'illa d'Adonara, a l'illa de Flores, Indonèsia. La part superior del volcà, que s'eleva fins als 1.659 msnm, està formada per diversos cràters. La primera erupció en temps històrics fou documentada el 1885. Des d'aleshores s'han documentat una vintena d'erupcions més, la darrera d'elles el 1993.

## Referències

* ↑ «Global Volcanism Program | Iliboleng» (en anglès). [Consulta: 2 novembre 2021].
# Otobarren

Otobarren/Hueto Abajo és un poble i consell pertanyent al municipi de Vitòria. La seua població el 2007 era de 44 habitants. És un dels consells integrats a la Zona Rural Nord-oest de Vitòria-Gasteiz. El poble és a 13 km al nord-est del centre de Vitòria, en un vall al peu de la Serra d'Arato.
El nom prové de Goitio (Güeto a l'antiguitat), i significa “lloc elevat” Goiti-o. Barren és per ser "de davall". O podria ser Bekoa (Goitio Bekoa). En temps passats va rebre els noms d'Oto, Oto de Yuso, Hueto de Yuso, Güeto i Güeto Abajo, fins a arribar a la seua denominació actual.
Va ser terra dels senyors de Martioda, de la Casa dels Hurtado de Mendoza, i va formar amb la veïna localitat d'Otogoien, el municipi de Los Huetos al segle xix. Hueto Abajo era la capital i principal població del municipi. A 1975 el municipi de Los Huetos va quedar annexionat al de Vitoria.
Les festes patronals se celebren per Sant Vicenç d'Osca, el 22 de gener.
# Mosquer de Hammond

El mosquer de Hammond (Empidonax hammondii) és una espècie d'ocell de la família dels tirànids (Tyrannidae) que cria als boscos de coníferes de l'est d'Alaska, oest del Canadà i dels Estats Units, passant l'hivern a Mèxic i Amèrica Central.

## Referències

* ↑ «Mosquer de Hammond». Cercaterm. TERMCAT, Centre de Terminologia. Rev. 20/10/2022(català)
# Sant Roc (Aiguaviva)

Sant Roc és una muntanya de 190 metres que es troba entre els municipis d'Aiguaviva i Vilablareix, a la comarca del Gironès.
Al cim s'hi troba un vèrtex geodèsic (referència 303099001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bellmead

Bellmead és una població dels Estats Units a l'estat de Texas. Segons el cens del 2000 tenia 9.214 habitants.

## Demografia

Segons el cens del 2000, Bellmead tenia 9.214 habitants, 3.367 habitatges, i 2.333 famílies. La densitat de població era de 571 habitants/km².
Dels 3.367 habitatges en un 35,7% hi vivien nens de menys de 18 anys, en un 46,9% hi vivien parelles casades, en un 16,8% dones solteres, i en un 30,7% no eren unitats familiars. En el 26,3% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,28.
Per edats la població es repartia de la següent manera: un 29,5% tenia menys de 18 anys, un 11,3% entre 18 i 24, un 29% entre 25 i 44, un 18,3% de 45 a 60 i un 11,9% 65 anys o més.
L'edat mediana era de 32 anys. Per cada 100 dones de 18 o més anys hi havia 91,5 homes.
La renda mediana per habitatge era de 28.189 $ i la renda mediana per família de 31.927 $. Els homes tenien una renda mediana de 25.253 $ mentre que les dones 17.463 $. La renda per capita de la població era de 13.100 $. Aproximadament el 16,1% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellmead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Bellmead». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Harrisville (Pennsilvània)

Harrisville és una població dels Estats Units a l'estat de Pennsilvània. Segons el cens del 2000 tenia 883 habitants.

## Demografia

Segons el cens del 2000, Harrisville tenia 883 habitants, 323 habitatges, i 231 famílies. La densitat de població era de 415,8 habitants per quilòmetre quadrat.
Dels 323 habitatges en un 28,8% hi vivien nens de menys de 18 anys, en un 60,4% hi vivien parelles casades, en un 8,4% dones solteres, i en un 28,2% no eren unitats familiars. En el 24,5% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,92.
Per edats la població es repartia de la següent manera: un 20,5% tenia menys de 18 anys, un 6,9% entre 18 i 24, un 24,7% entre 25 i 44, un 24,1% de 45 a 60 i un 23,8% 65 anys o més.
L'edat mediana era de 43 anys. Per cada 100 dones de 18 o més anys hi havia 92,9 homes.
La renda mediana per habitatge era de 31.964 $ i la renda mediana per família de 35.455 $. Els homes tenien una renda mediana de 29.167 $ mentre que les dones 17.500 $. La renda per capita de la població era de 12.683 $. Entorn del 8,8% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrisville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Harrisville». American Fact Finder. Oficina del Cens dels Estats Units, 12-01-2010.
# Therese Vogl

Therese (Thoma) Vogl (Tutzing, Baviera, 12 de novembre de 1845 - Múnic, 29 de setembre de 1921) fou una soprano operística alemanya, la primera Wellgunde de Das Rheingold i la primera Sieglinde de Die Walküre, òperes de Richard Wagner.

## Biografia

Therese Thoma, el seu cognom de soltera, va néixer a Tutzing, on també va passar els darrers anys de la seva vida. El 1868 es va casar amb el tenor dramàtic Heinrich Vogl i, en endavant, van aparèixer junts en escena en nombroses ocasions. Va morir a Múnic el 1921, després d'haver sobreviscut al seu marit durant més de 20 anys. Van ser enterrats junts a Tutzing.

## Carrera

Vogl va estudiar al Conservatori de Múnic i va fer el seu debut operístic al Hoftheater de Karlsruhe el 1865. L'any següent va debutar a Múnic, en el paper de Casilda en la representació de La part du diable de Daniel Auber. Va interpretar el paper de Sieglinde a Die Walküre de Richard Wagner al Teatre d'Òpera de la Cort de Múnic el 26 de juny de 1870, amb el seu marit Heinrich fent el paper de Siegmund al seu costat. També va assumir el paper de Wellgunde a Das Rheingold de Wagner a Múnic el 22 de setembre de 1869, una actuació en què el seu marit va fer el paper de Loge.
Va cantar la primera Brünnhilde de l'òpera Siegfried de Wagner a Múnic el 10 de juny de 1878, amb el seu marit fent el paper principal.
Therese i Heinrich Vogl van ser dels primers cantants a interpretar el papers principals de l'òpera Tristan und Isolde de Wagner, sent molt ben considerada la seva interpretació d'aquests papers. Therese també va ser la primera cantant a interpretar el paper de Brünnhilde al Regne Unit, en una representació de Der Ring des Nibelungen al Her Majesty's Theatre de Londres, amb la direcció d'Anton Seidl i el seu marit cantant Loge i Siegfried.
Sobre aquestes actuacions del Ring de Londres, l'influent crític Herman Klein va descriure la veu de Therese com la d'una soprano dramàtica lleugera, similar a la de Christine Nilsson, amb un registre de cap molt clar i un fraseig i una dicció elegants. Klein també va descriure la seva escena final com a Brünnhilde de Götterdämmerung com a "emocionant". Segons Klein, va ser una de les millors artistes del primer grup de sopranos dramàtiques wagnerianes, però les possibilitats tant d'ella com del seu marit d'aparèixer al Festival de Bayreuth es van esvair després de barallar-se amb la família Wagner.
Therese es va retirar de l'escena operística el 1892, en mostrar la seva veu alguns signes de deteriorament. La seva darrera actuació va ser la del paper d'Isolda, a Múnic.

## Referències

* 1 2 3 4 Klein, H.. Great Women-Singers of My Time. Ayer Publishing, 1977, p. 205–7. ISBN 978-0-8369-0601-1.
* 1 2 «Vogl, Therese». [Consulta: 27 setembre 2009].
* ↑ Hamilton, D.. The Metropolitan Opera Encyclopedia. Simon & Schuster, 1987, p. 384. ISBN 0-671-61732-X.
* ↑ «Das Rheingold: Performance History». [Consulta: 27 setembre 2009].
* ↑ «Die Walküre: Performance History». [Consulta: 26 setembre 2009].
* ↑ Howlett, N.. «What is a Heldentenor?». Wagner News. Arxivat de l'original el 17 desembre 2009. [Consulta: 27 setembre 2009].
# Parc Nacional d'Amboseli

El Parc Nacional d'Amboseli, anteriorment anomenat Masai Amboseli Game Reserve, es troba al comtat de Kajiado a Kenya. El parc té 39.206 hectàrees (392 km²)en el nucli de 8.000 km² d'ecosistemes que transcorren a través de la frontera entre Kenya i Tanzània. Els habitants són principalment Massais, però gent d'altres parts del país s'han assentat allà atrets per l'èxit de l'economia turística, així com l'agricultura intensiva al llarg del sistema de pantans que fa d'aquesta zona de poca pluja (mitjana de 350 mm) una de les millors experiències d'observació de vida silvestre del món, amb 400 espècies d'aus, incloent aus aquàtiques, pelicans, blauets, ràl·lids, ocells martell i 47 tipus d'aus rapinyaires.
El parc protegeix dos dels cinc principals pantans, i inclou un llac assecat del Plistocè i amb una vegetació semiàrida.
240 quilòmetres al sud-est de la capital, Nairobi,el Parc Nacional d'Amboseli és el segon parc nacional més popular de Kenya després de la Reserva Nacional de Masai Mara.

## Referències

* ↑ «World Database on Protected Areas: Amboseli Nationalpark». sea.unep-wcmc.org. [Consulta: 28 juliol 2008].
* ↑ http://www.amboselinationalpark.co.uk/facts-about-the-amboseli-national-park/ Arxivat 2011-09-03 a Wayback Machine. Amboseli National Park

## Enllaços externs

* official website for Amboseli National Park Arxivat 2014-04-25 a Wayback Machine.
* Amboseli- Africa's Elephant Park – The Official Guide
* Kenya Wildlife Service – Amboseli National Park Arxivat 2009-12-20 a Wayback Machine.
# Mosquer de Sierra de Lema

El mosquer de Sierra de Lema (Mionectes roraimae) és un ocell de la família dels tirànids (Tyrannidae).

## Hàbitat i distribució

Habita la selva pluvial i el bosc de les terres baixes del sud i sud-est de Veneçuela, oest de Guyana i nord del Brasil.

## Referències

* ↑ «Mosquer de Sierra de Lema». Cercaterm. TERMCAT, Centre de Terminologia. Rev. 20/06/2021(català)